Paul-Toomas Hage

Paul-Toomas Hage (18. jaanuar 1946 Tartu – 17. jaanuar 2015 Tartu) oli eesti veemotosportlane ja sporditegelane ning ettevõtja.

Hariduskäik
Ta lõpetas 1965. aastal Tartus õhtukeskkooli ja 1970. aastal ehitusinsenerina Tallinna Polütehnilise Instituudi.

Sportlasena
Hakkas veemotosporti harrastama Karl Kivastiku juhendamisel. 
1972–1976 võitis NSV Liidu meistrivõistlustel 3 hõbe- ja 4 pronksmedalit.
1974–1979 oli 8 korral eri paadiklassides ja distantsidel Eesti NSV meister.
1974. aasta 23. septembril püstitas Novomoskovskis (Vene NFSV) võistlusklassis S-350 10 miili distantsil maailmarekordi (69,54 km/h).
1975. aastal saavutas Euroopa meistrivõistlustel 10. koha.
Juunis 2004 sai ta Viljandi järvel toimunud võistlusel üliraskelt vigastada.

Sporditegelasena
1998 Tartu Kalevi veemotoklubi juhatuse liige
1999–2010 Eesti Veemoto Liidu president

Ettevõtjana
Ta oli seotud Maapangaga, mille pankrotimenetluses 2001. aastal süüdistas keskkriminaalpolitsei teda Maapanga nõukogu endise liikmena ligi 28 miljoni krooni riisumisele kaasaaitamises. Panga endine juht Hage eitas oma süüd riisumisele kaasaaitamises.

Ta oli Astri Grupi üks omanikke ning oli seetõttu tegev mitmes suures kaubakeskuses Tartus, Pärnus, Narvas ja Tallinnas.

Tunnustus
1973 NSV Liidu meistersportlane
1975 NSV Liidu rahvusvahelise klassi meistersportlane

Isiklikku 
Ta oli Tartu suurärimehe Ülo Hage vend.

Viited

Välislingid

Väinu Rozental. "Lõunakeskuses said suurosaluse vennad Haged". Äripäev, 6. detsember 2012
Anette Parksepp. "Balti jaama keskus saab uued omanikud". Postimees, 25. aprill 2014
Haud Tartu Maarja kalmistul

Eesti veemotosportlased
Eesti sporditegelased
Eesti pankurid
Eesti ettevõtjad
Tallinna Tehnikaülikooli vilistlased
Sündinud 1946
Surnud 2015
Maarja kalmistule maetud